stanford-oval/wikipedia huggingface dataset:
Räpsyn kanava

Räpsyn kanava on Posiolla Kemijoen vesistössä lähellä Jumiskon kylää sijaitseva noin 400 metriä pitkä kanava joka yhdistää Niemijärven ja Murtoselän. Kanavan ylittää Seututien 945 (Perä-Posio–Isokylä) maantiesilta, joka on uusittu 2000-luvulla.
Kanavan vieressä oli vielä 1950 luvulla tanssilava jota ylläpidettiin talkootöillä. Vielä nykyisin voi löytää tämän tanssilavan rauniot. Kanavan vieressä on Niemijärveen tehty veneenlaskupaikka.
Sanrio

Sanrio
Sanrio on japanilainen yritys, joka on perustettu vuonna 1960. Sanrio myy monenlaisia eläinhahmojen kuvilla varustettuja tuotteita. Yritys on toiminut myös elokuvien tuottajana. Sanriolla on kaksi teemapuistoa Japanissa, Sanrio Puroland Tamassa ja Harmonyland Hijissä.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.sanrio.com (englanniksi)
http://www.sanrio.co.jp (japaniksi)
Harmonyland (englanniksi)
Merkinnän syy: ainakin taloustiedot, yritysostot, historia puuttuu
Räpylä

Räpylä voi tarkoittaa ainakin seuraavia:
räpylä, vedessä liikkuvien eläinten varpaiden välissä oleva ihopoimu
räpylä, useissa urheilulajeissa käytettävä käsine, jolla pallo tai kiekko otetaan kiinni
uimaräpylä eli räpylä, uimista auttava jalkine
käsiräpylä, uimista auttava käsine
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Räpylä”, voi hakea sivunnimihaulla, laajalla sivunnimihaulla tai tekstihaulla.
Sauveterre-de-Rouergue

Sauveterre-de-Rouergue
Sauveterre-de-Rouergue on kunta Aveyronin departementissa Midi-Pyrénées'n hallintoalueella Ranskassa. Kunnassa oli 832 asukasta vuoden 1999 väestönlaskennassa. Sauveterre-de-Rouerguein pinta-ala on 23 neliökilometriä.
Kunta on valittu kauneimpien ranskalaiskylien Les Plus Beaux Villages de France -järjestön jäseneksi.
Sauveterre-de-Béarn

Saint-Andrén kirkko
Sauveterre-de-Béarn on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 304 asukasta vuoden 1999 väestönlaskennassa. Sauveterre-de-Béarnin pinta-ala on 15 neliökilometriä.
Sarm West Studios

SARM Studios (tunnettu aiemmin nimillä Sarm West Studios, Basing Street Studios ja Island Studios) on Lontoon Notting Hillissä sijaitseva äänitysstudio. Sen perusti Chris Blackwell, jolloin se toimi Island Recordsin alaisuudessa. SARM on lyhenne sanoista Sound and Recording Mobiles.
Studio on rakennettu entisen kirkon tiloihin. Siellä ovat levyttäneet lukuisat kuuluisat yhtyeet ja artistit, kuten Iron Maiden, Bob Marley, Led Zeppelin, Jethro Tull, Roxy Music, Cat Stevens, Emerson Lake & Palmer ja Rihanna. Vuonna 1970 silloisessa Island Studiosissa nauhoitettiin samanaikaisesti kaksi hyvin kuuluisaa albumia, Jethro Tullin Aqualung ja Led Zeppelinin Led Zeppelin III.
Vuonna 1984 studiossa nauhoitettiin Band Aid -kokoonpanon hyväntekeväisyyssingle ”Do They Know It’s Christmas?”.
Aiheesta muualla

Virallinen sivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ruthless by Law

| Ruthless by Law RBL Posse |
| --- | --- | --- |

Studioalbumin tiedot
 Äänitetty : 1993-1994
 Julkaistu: 25. lokakuuta 1994
 Formaatti: CD
 Tuottaja(t): Black C  Mr. Cee  The Hitman  The Enhancer  TC  Cellski
 Tyylilaji: hip hop
 Levy-yhtiö: In-a-Minute Records
RBL Possen muut julkaisut
| A Lesson to Be Learned 1992 | Ruthless by Law 1994 | An Eye for an Eye 1997 |
Ruthless by Law on yhdysvaltalaisen rap-yhtye RBL Possen toinen studioalbumi. Sen julkaisi 25. lokakuuta 1994 In-a-Minute Records. Albumin menestyksestä kertoo Billboardin listoille pääsy.
Kappaleet

Bounce to This – 5.12
Blue Bird – 3.46
I Got My Nine – 5.49
FunkDaFied – 3.12
Listen to My Creep – 3.15
The Sound – 3.22
M.N.O.H.P. – 5.05
Livin That Life – 6.05
Niggas On The Jock – 3.12
Feels Good to Be a Gangsta – 3.46
Pass The ZigZags – 5.08
Smoke a Blunt – 3.46
Dedication (Bitch Or A Hoe) – 3.29
Still Ain't Learned – 3.48
Herm-Outro (The Message) – 1.45
Sijoitukset

| Billboardin-listoilla | Sijoitus |
| --- | --- |
Billboard 200: 197
Top R&B/Hip-Hop Albums: 23
Top Heatseekers: 3
Sarmatismi

Sarmatismi (tai sarmatianismi) on etnokulttuurinen käsite, jonka mukaan Puolan kansalaiset polveutuisivat sarmaateista. Se oli hallitseva barokkikulttuuri ja aatelisideologia ja oli olemassa renessanssista aina 1800-luvulle asti. Yhdessä toisen, "Golden Liberty" -nimellä tunnetun konseptin kanssa se oli keskeinen osa Puola-Liettuan kulttuuria ja yhteiskuntaa. Sarmatismin ytimen muodosti usko siihen, että Puolan-Liettuan kansalaiset ovat lähtöisin muinaisista Iranin sarmaateista.
Aiheesta muualla

Sarmatism and European Culture
The Sarmatian Review
The Original Sarmatians: The Men Who Fought Attila the Hun
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sarmatism
Käännös suomeksi
Satiini

Kiiltävää satiinia.
Satiinin sidoskaava. Yksi mallikerta korostettu harmaalla.
Satiini eli pomsi tai atlas on yksi kudotun kankaan perussidoksista. Muita perussidoksia ovat palttina ja toimikas. Toimikas ja satiini erotetaan toisistaan siten, että satiinissa kankaan sidospisteet eivät kosketa toisiaan.
Satiinikankaan kiilto johtuu kankaan pinnassa olevista loimi- tai kudelankajuoksuista, jotka heijastavat valoa. Satiinista puhuttaessa tarkoitetaan usein kiiltävää, juhlapuvuissa käytettävää polyesterikangasta tai silkkikangasta. Satiinikangas voi kuitenkin olla mitä tahansa materiaalia, sillä nimityksen perusteena on kankaan rakenne, ei materiaali.
Satiini keksittiin keskiajalla Kiinassa, jossa sitä tehtiin yksinomaan silkistä. Satiinia tuotiin Eurooppaan Silkkitietä pitkin Quanzhoun kaupungista, jonka silloinen arabiankielinen nimi oli Zaitun, josta nimi "satiini" juontaa juurensa.
Aiheesta muualla

Kuvia tai muita tiedostoja aiheesta Satiini Wikimedia Commonsissa
Sauvatärytin

Anturavalun tekoa sauvatärytintä hyväksi käyttäen.
Sauvatärytin eli tärytin (eli vibraattori, puhekielessä myös vibra) on betonivalussa käytetty tärykone. Siinä värinän synnyttää tavallisimmin erillinen sähkömoottori tai paineilmalähde. Voimanlähteestä lähtee taipuisa, noin 1-4 metriä pitkä suojaputken sisällä oleva akseli, jonka päässä on värinän betonille välittävä sauva. Sauvan halkaisija vaihtelee noin 25-75 mm ja pituus noin 250-500 mm, käyttötarkoituksesta riippuen.
Laitetta käytetään betonin tasoittamiseen, jotta valettava massa täyttäisi muottien kaikki kolot eikä valuun jäisi koloja tai ilmakuplia. Laitekoko vaihtelee akkukäyttöisten täryttimien muutamista kiloista jopa yli sataan kiloon (suurtaajuustärytin). Betonielementtien valussa muotin alla on kiinteästi asennettu, useammasta yksiköstä koostuva tärytin.
Täryttimillä voidaan toteuttaa materiaalin siirtoon tarkoitettu laite, tärykuljetin, sekä järjestää kappaleita samansuuntaisiksi automaattisia työvaiheita varten.
Ruthild Hahne

Ruthild Hahne,Otto Nagel ja Wilhelm Pieck,kuva vuodelta 1951
Ruthild Hahnen  ehdotus Ernst Thälmannin muistomerkiksi.
Ruthild Hahne (19. joulukuuta 1910 Berliini, Saksa – 1. syyskuuta 2001) oli saksalainen kuvanveistäjä, jonka uran huippu sijoittui Saksan demokraattisen tasavallan alkuvuosiin.
Elämänvaiheita

Ruthild Hahne syntyi varakkaan liikemiesisän tyttäreksi. Perheellä oli varaa palkata palvelijoita, puutarhuri ja autonkuljettaja. Hahnen ollessa koululainen muuan koulukaveri lainasi hänelle Karl Marxin teoksen, ja sen luettuaan hänestä tuli vähitellen vakaumuksellinen kommunisti.
Vuosina 1931–1933 Hahne esiintyi kommunistien tilaisuuksissa. Kansallissosialistien noustua valtaan vuonna 1933 Hahne keskittyi opintoihinsa ja valmistui vuonna 1936 voimistelunopettajaksi. Hän jätti opettajan työn melko pian ja pääsi opiskelemaan kuvanveistoa. Yksi hänen opettajistaan oli kansallissosialistien suosikkikuvanveistäjä Arno Breker. Vuosina 1940–1941 hän opiskeli Roomassa Villa Massimossa.
Hahne rakastui Wilhelm Thiessiin ja muutti hänen kanssaan yhteen vuonna 1941. Heidän kodistaan muodostui kansallissosialisteja vastustavien kokoontumispaikka, ja he valmistivat hallintoa vastustavia lentolehtisiä. Gestapo oli epäillyt Hahnea jo vuodesta 1938. Hahne ja hänen ystävänsä pidätettiin 21. lokakuuta 1942, ja Hahnelle luettiin tuomio 9. syyskuuta 1943. Tuomio oli viisi vuotta vankeutta.
Saksan romahdettua 1945 Hahne palasi Berliiniin ja liittyi heti Saksan kommunistipuolueen jäseneksi. Puolueesta syntyi seuraavana vuonna neuvostovyöhykettä hallinnut Saksan sosialistinen yhtenäisyyspuolue SED.
Vuodet 1946–1950 Hahne opetti Kunsthochschule Berlin Weißenseessä, jota hän oli perustamassa, ja piti ensimmäisen veistosnäyttelynsä. Näyttelyssä oli Leniniä esittänyt teos, joka herätti huomiota. Sen myötä hän sai virallisia muotokuvatilauksia. Hän veisti muotokuvat Karl Liebknechtistä, Wilhelm Pieckistä ja Walter Ulbrichtista.
Ernst Thälmannin muistomerkkikilpailun voitto oli käänne Hahnen uralla. Hän voitti kilpailun, mutta työtä ei toteutettu, sillä muistomerkin suunnitellun sijaintipaikan lähistölle rakennettiin vuonna 1961 Berliinin muuri, mikä esti työn valmistamisen. Lisäksi virallinen taidesuunta oli vaihtunut, ja Hahnen työ julistettiin vulgääriksi ja keinotekoiseksi. Myös hänen yksityiselämäänsä arvosteltiin julkisuudessa, ja hän ajautui sivuun taidemaailman kärjestä. Häneltä tilattiin edelleen virallisia muotokuvia, kuten kirjailijoista Bruno Apitz (1966) ja Kurt Stern (1968). Hän piti yksityisnäyttelyn vuonna 1985.
Hahnen perintöä vaalii hänen ottopoikansa Stefan Hahne, joka on avannut Hahnen työhuoneen yksityiseksi museoksi. Suurin osa Hahnen Thälmann-monumentista tuhoutui, mutta sen jäljellä olevat osat on nähtävillä yksityismuseossa.
Palkinnot

DDR:n valtiollinen kunniamerkki vuonna 1971
Käännös suomeksi
S/S Rudolf

S/S Rudolf oli suomalainen rahtihöyrylaiva, joka upposi 11. kesäkuuta 1938 Latvian rannikolla ajettuaan laivahylyn päällä. Laivan 12 hengen miehistö pelastui mutta laivan keittäjätär  hukkui.
S/S Rudolf oli matkalla Memelista Riikaan kun se törmäsi kello 2 aikaan yöllä Ovishin majakan lähellä muutamia vuosia aikaisemmin uponneen latvialaisen höyrylaiva Livonian vedenpinnan alla olleeseen hylkyyn. Hylyn paikkaa osoitti valo- ja sireenipoiju mutta S/S Rudolf oli jo ehtinyt liian lähelle hylkyä eikä ehtinyt kiertää sitä. Laiva törmäsi hylkyyn 8 solmun nopeudella ja saatuaan suuren repeämän runkoonsa alkoi nopeasti täyttyä vedellä. Miehistö ehti irroittaa laivan pelastusveneet ja he pääsivät niillä Ovishin majakan rantaan. Ainoastaan laivan keittäjätär Anna Sveholm katosi onnettomuudessa ja hänen arveltiin jääneen hyttiinsä ja uponneen laivan mukana. Onnettomuushetkellä vallitsi usva ja sen vuoksi etäisyys hylyn paikkaa osoittaneeseen poijuun arvioitiin laivalla väärin. Hylyn paikka oli merkitty väärin myös merikorttiin.
S/S Rudolf oli rakennettu 1889 Howaldtswerken telakalla Kielissä Saksassa. Sen vetoisuus oli 273 bruttorekisteritonnia, pituus 40,5 metriä, leveys 6,92 metriä ja syväys 3,23 metriä. Laivalla oli 200 hevosvoiman kaksisylinterinen kompoundihöyrykone ja yksi potkuri. Laivan omisti vuodesta 1931 alkaen helsinkiläinen L. G. Boxbergin Nordsjöfrakt-varustamo.
Sebjan-Kjujol

Sebjan-Kjujol (Себян-Кюёл) on järvi Kebeejin uluuhan itäosassa Sahan tasavallassa Venäjällä. Se sijaitsee Lenan vesistöalueella. Sebjan-Kjujol laskujoki Siljam alkaa järven itäpäästä. Siljam laskee Dudgodah-nimisen joen kautta Tumarajokeen. Tumara puolestaan laskee Aldaniin, aivan Aldanin ja Lenan yhtymäkohdan lähellä. Sebjan-Kjujol on 137 metriä syvä ja on siten Sahan syvin järvi.
S/S Rex

Yhdysvaltalaiset B-17 Flying Fortress -lentokoneet ohittavat S/S Rexin vuonna 1938.
SS Rex oli italialainen linjalaiva, joka kulki Italiasta Yhdysvaltoihin 1930-luvulla. Vuonna 1933 se piti hallussaan Atlantin ylityksen nopeusennätystä, joka oli ollut aiemmin saksalaisten hallussa.
Rex oli aikanaan maailman neljänneksi suurin linjalaiva ja painoi 51 100 tonnia. Se valmistettiin Ansaldon telakalla Genovassa. Laiva oli erityisen ylellinen kylpyläosastoineen ja uima-altaineen, ja sai nimen Rex, ’kuningas’. Italian kuningaspari osallistui vesillelaskuun elokuussa 1931.
Toisen maailmansodan aikana Rex ankkuroitiin Triesten satamaan, missä brittiläiset pommikoneet upottivat sen vuonna 1944.
Satoko Fujii

| Satoko Fujii> 藤井郷子 |
| --- | --- |

Henkilötiedot
Syntynyt: 1958
Ammatti:  pianisti, säveltäjä, sovittaja
Muusikko
Tyylilajit:  avant-garde jazz
Soittimet:  piano
Aiheesta muualla
www.satokofujii.com/eindex
  [ Muokkaa Wikidatassa ] [ ohje ]  
Satoko Fujii (藤井郷子, Fujii Satoko,  s. 1958) on japanilainen avant-garde jazz -pianisti ja säveltäjä.
Fujii alkoi soittaa pianoa 4-vuotiaana, ja sai klassisen koulutuksen 20-vuotiaaksi saakka, jolloin hän kiinnostui jazzista ja improvisaatiosta. Fujii muutti Yhdysvaltoihin vuonna 1985, ja valmistui Berklee College of Musicista Bostonissa 1987 ja palasi Japaniin. Hän palasi taas Yhdysvaltoihin vuonna 1993 ja suoritti tutkinnon New England Conservatory of Musicissa 1996.
Fujii on levyttänyt muun muassa Tatsuya Yoshidan, Natsuki Tamuran, Elliott Sharpin, Takayuki Katōn ja Carla Kihlstedtin kanssa.
Aiheesta muualla

Virallinen sivusto (Arkistoitu – Internet Archive) (englanniksi)
Satoko Fujii MySpace-sivustolla (englanniksi)
Haastattelu allaboutjazz.com-sivustolla (englanniksi)
Sareptansinappi

| Sareptansinappi |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Kaalit Brassica
Laji::  juncea
Kaksiosainen nimi
 Brassica juncea  (L.) Czern. 
Katso myös
   Sareptansinappi Wikispeciesissä   Sareptansinappi Commonsissa 
Infobox OKNimi-testi OK: 
Sareptansinappi (Brassica juncea) on yksivuotinen keltakukkainen kaalilaji, joka on viljelykasvi. Se on alkuperäinen Itä-Aasiassa. Sareptansinappia viljellään lehtivihanneksena, sen viljelymuunnoksia ovat kähäräsinappi, silosinappi ja lehtisinappi.
Ulkonäkö ja koko

Sareptansinappi kasvaa 40–80 senttimetriä korkeaksi. Sen lehdet ovat ruodilliset. Alemmat niistä ovat isohampaisia tai halkoisia, ylemmät lehdet ovat suikean suippoja ja ehyitä. Sareptansinapin kukkien keltaiset terälehdet ovat 7–9 mm pitkiä. Litujen pituus on 2–6 cm, ne ovat liereähköjä, 3–4 mm paksuja. Niiden kärjessä on ohuempi nokka.
Aiheesta muualla

Suomen Lajitietokeskus: Sareptansinappi (Brassica juncea)
Kasviatlas: Sareptansinapin (Brassica juncea) levinneisyys Suomessa.
ITIS: Brassica juncea (englanniksi)
United States Department of Agriculture (USDA): Brassica juncea (englanniksi)
Flora of China: Brassica juncea (englanniksi)
Food Component Database (FooDB): Chinese mustard (Brassica juncea) (englanniksi)
Dr. Duke's Phytochemical and Ethnobotanical Databases: Brassica juncea (Arkistoitu – Internet Archive) (englanniksi)
Satomi Ishihara

| Satomi Ishihara> 石原 さとみ |
| --- | --- |

Henkilötiedot
Koko nimi:  Ishigami Kuniko (石神 国子)
Syntynyt: 24. joulukuuta 1986 
Aiheesta muualla
pc.ishiharasatomi.jp
IMDb
Satomi Ishihara (jap. 石原 さとみ, Ishihara Satomi, oik. jap. 石神 国子, Ishigami Kuniko, 24. joulukuuta 1986) on japanilainen näyttelijä.
Hänen debyyttinsä oli vuonna 2003 elokuvassa Watashi no Guranpa. Hän voitti useita palkintoja debyyttiroolistaan.
Hänet valittiin Tokion 2020 olympialaisten soihdunkantajaksi.
Aiheesta muualla

Profiili JDorama-sivustolla (japaniksi)
Profiili Dorama.info-sivustolla (japaniksi)
Satomi Ishihara Internet Movie Databasessa. (englanniksi)
Santa Fe -luokka (1931)

| Santa Fe -luokka |
| --- | --- |


Tekniset tiedot
Uppouma:  775 t (pinnalla) 920 t (sukellus)
Pituus:  69,24 m
Leveys:  6,68 m
Syväys:  5,05 m
Koneteho:  diesel: 3 000 bhp sähkö: 1 400 hv
Propulsio:  2-akselinen, Tosi-dieselmoottorit sähkömoottorit
Nopeus:  17,5 solmua (pinnalla) 9 solmua (sukellus)
Miehistöä:  40
Aseistus
Meritorjunta:  8 × 533 mm torpedoputkea 1 × 4" kansitykki
Ilmatorjunta:  1 × 37 mm tykki
Santa Fe -luokka oli Argentiinan laivaston kolmen Italiassa valmistetun sukellusveneen muodostama alusluokka, joka perustui Cavallini-luokan sukellusveneisiin.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| ARA Salta | Tosi |  | 17. tammikuuta 1932 | 1932 | poistettu palveluksesta 5. huhtikuuta 1961 |
| ARA Santa Fe | Tosi |  | 28. heinäkuuta 1931 | 1932 | poistettu palveluksesta 23. huhtikuuta 1959 |
| ARA Santiago del Estero | Tosi |  | 28. maaliskuuta 1932 | 1933 | poistettu palveluksesta 23. huhtikuuta 1959 |
Satiainen

| Satiainen |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Täit Phthiraptera
Heimo::  Ihmistäit Pediculidae
Suku::  Pthirus
Laji::  pubis
Kaksiosainen nimi
 Pthirus pubis  (Linnaeus, 1758) 
Synonyymit
 Phthirus pubis 
Katso myös
   Satiainen Wikispeciesissä   Satiainen Commonsissa 
Infobox OKNimi-testi OK: 
Satiaisia häpykarvoituksessa
Satiainen (Pthirus pubis) on ihmisen karvoissa, etenkin häpykarvoituksessa tavattava 1,5–2 millimetriä pitkä täi. Alue, jossa on satiaisia, kutiaa kovasti, ja ihossa voi näkyä sinisiä täpliä ja raapimajälkiä. Satiaiset siirtyvät ihmisestä toiseen ihokosketuksessa, seksuaalisessa kanssakäymisessä tai vaatteiden välityksellä. Satiaisia voi olla myös kulmakarvoissa tai jopa silmäripsissä. Satiaiset munivat ruumiin karvoihin ja imevät verta. Satiaista esiintyy Suomessa melko yleisesti.
Aiheesta muualla

ITIS: Pthirus pubis (englanniksi)
Räpylä-Niiranen

Räpylä-Niiranen on pohjoissavolaisessa kansanperinteessä esiintyvä henkilö, jonka sanotaan olleen veden alla yhtä kotonaan kuin maanpinnalla. Kertomusten mukaan hänellä oli käsissään ja jaloissaan räpylät kuten vesilinnulla ja hän pystyi sukeltamaan järvien pohjaan ja olemaan siellä pitkiä aikoja. Hänen kerrotaan kyenneen muun muassa talvella sukeltamaan avantoon järven rannassa ja kömpimään ulos toisesta avannosta järven vastarannalla.
Räpylä-Niirasen kerrotaan asuneen Iisalmessa. Perimätiedon mukaan 1800-luvun loppupuolella oli vielä elossa vanhoja ihmisiä, jotka olivat nähneet hänet. Tämän perusteella hän on ilmeisesti elänyt 1700- ja 1800-lukujen taitteessa.
Erään tarinan mukaan Räpylä-Niiranen auttoi kerran nostamaan Iisalmen kirkon kelloa, joka oli isonvihan aikana upotettu läheiseen Poroveden Kirkonsalmeen jottei se joutuisi vainovenäläisten käsiin. Räpylä-Niiranen sukelsi pohjaan ja kiinnitti nostoköyden kelloon, ja talkooväki rupesi kiskomaan kelloa ylös. Pinnalle tultuaan kello kuitenkin lipsahti köysistä ja vajosi takaisin pohjaan. Räpylä-Niiranen yritti kiinnittää köyttä uudestaan, mutta palasi takaisin ja kertoi, että järvessä asuvat menninkäiset olivat kieltäneet viemästä kelloa: ”Jos vielä kiinnität, jäät itse tänne kellon pantiksi”. Kello jäi pohjaan. Toisen tarinan mukaan hän löysi Saunaniemen Saunakallion alle johtavan vedenalaisen käytävän: luolassa kävi kuitenkin niin kova virta, ettei hän uskaltanut mennä sitä tutkimaan.
Räpylä-Niiranen on myös Kansanmusiikki-instituutin julkaisemassa Pelimanni 8bit -videopelissä hahmo, joka antaa pelihahmolle kyvyn liikkua veden alla ja joka pelaajan täytyy päihittää kentän läpäistäkseen.
Aiheesta muualla

Tervo-seuran kokoamia tarinoita, mukana myös joitain tarinoita Räpylä-Niirasesta (Arkistoitu – Internet Archive)
S/v Estelle

| S/V Estelle |
| --- | --- |
 Estelle Helsingissä kesällä 2006
Tyyppi:  kolmimastokuunari bermudapurjein
Lippuvaltio:  Finland
Kotipaikka:  Turku
IMO-numero:  5108883
Tunnuskirjaimet:  OGPW
Aiemmat nimet:  Vesta, Monica
Omistaja:  Ship to Gaza -yhtiö Northern Breeze AB  
Aiemmat omistajat:  ?
Rakennustelakka:  Emden
Rakennusnumero:  ?
Tilattu:  -
Kölinlasku:  -
Vesillelasku:  -
Luovutettu:  1922
Status:  purjehduskelpoinen, ei käytössä, vuodesta 2012 takavarikoituna Israelissa
Tekniset tiedot
Pituus:  53 m
Leveys:  7,08 m
Syväys:  3,35 m
Uppouma:  264 t
Bruttovetoisuus:  247 brt
Koneisto:  B&W Alpha kaksitahtidieseli
Koneteho:  180 kW
Nopeus:  8 solmua moottorilla = n.15 km/h
Nopeus:  purjeilla maks. 11 kn
Hyttejä:  9 hytissä 15
Miehistö:  15
Lastikapasiteetti:  220t kappaletavaraa
Reilun Kaupan rahtipurjelaiva Estelle oli 2000-luvun alussa Suomen suurin liikenteessä oleva purjelaiva. Se on vuonna alun perin vuonna 1922 Saksassa rakennettu 53-metrinen, rautarunkoinen, takilaltaan kolmimastoinen bermudakuunari. Sen kotipaikka oli Turku. Aluksen omistivat pitkään suomalainen Eestaas Oy ja operaattorina toiminut Uusi Tuuli ry. Keväällä 2012 Estellen omistajaksi tuli ruotsalainen Ship to Gaza -järjestö.
Estellen kunnosti nykyasuunsa joukko vapaaehtoisia, jotka halusivat laivan joka voisi purjehtia Afrikkaan viemään avustustarvikkeita, tuoda takaisin reilun kaupan tuotteita ja toimia Reilun Kaupan aatteen lippulaivana ja keulakuvana. Se teki ensimmäisen Afrikkaan suuntautuneen matkansa vuonna 2002, jota ennen se oli kuitenkin käynyt jo Välimerellä, Irlannissa ja joissakin Pohjois-Euroopan satamissa sekä purjehtinut ympäri Itämerta kouluttaen uutta miehistöä ja kampanjoiden edustamiensa aatteiden puolesta.
Angolaan suuntautuneen Afrikan-matkan jälkeen Estelle purjehti lähinnä Itämerellä ja osallistui muun muassa Tall Ships' Races 2003 -kiertueelle sekä teki yhteisen tutkimus- ja kampanjamatkan Etelä-Itämeren matalikoille Greenpeace-järjestön kanssa. Estelle myös koulutti uutta miehistöä jatkuvasti, joten jokaiseen purjehduskauteen kuului koulutuspurjehduksia.
Estellen toiminta perustui kokonaan vapaaehtoisuuteen ja talkootyövoimaan. Arvoina toiminnassa olivat ympäristöystävällisyys, solidaarisuus ja globaali tasa-arvo.
Vuodesta 2003 saakka Estellellä järjestettiin kesäisin Prometheus-leirejä, uskonnollisesti sitoutumattomia aikuistumisleirejä. Leirin aikana laiva purjehtii Turun saaristossa.
Estelle hyväksyttiin kansainvälisen Sail Training Internationalin (STI) Class A Forumin perustajajäseneksi keväällä 2005. Kyseinen foorumi on tarkoitettu maailman suurten purjelaivojen miehistön koulutuksen, toiminnan parantamisen ja niitä koskevan merilainsäädännön kehittämiseen.
Make Fair Trade Greener

Purjehduskausien 2007 ja 2008 aikana Estelle kiersi Itämeren ja Britteinsaarten rannikkokaupunkeja kampanjoimassa Make Fair Trade Greener -hankkeen merkeissä. Käyntisatamia olivat muun muassa Rostock, Gdansk sekä Tall Ships' Races -kiertueen satamat Itämerellä.
Make Fair Trade Greener -hanke oli Uusi Tuuli ry:n yhdessä italialaisten Pangean ja LiberoMondon, kreikkalaisen Gaian ja maltalaisen KKG:n kanssa toteutettu tiedotusprojekti. Hanke oli pääosin EU:n rahoittama, ja se keskitti tiedottamaan reilusta kaupasta ja ympäristöasioista sekä herättämään keskustelua reilun kaupan ympäristövaikutuksista ja tasa-arvoisemmista Etelän ja Pohjoisen välisistä suhteista.
Osana hanketta kehitettiin yhdessä hankekumppanien kanssa materiaalia, jota käytetään peruskouluissa oppituntien pitämiseen reilusta kaupasta ja ympäristöasioista. Sekä opettajia että Uuden tuulen ja muiden järjestöjen vapaaehtoisia koulutetaan hyödyntämään materiaaleja. Lisäksi hankkeen osana tehtiin tutkimus kansainvälisen tavarakuljetuksen ympäristövaikutuksista.